CELEX: 62011CN0625
Language: sk
Date: 2011-12-06 00:00:00
Title: Vec C-625/11 P: Odvolanie podané 6. decembra 2011 : Polyelectrolyte Producers Group, SNF SAS proti uzneseniu Všeobecného súdu (siedma rozšírená komora) z  21. septembra 2011 vo veci T-268/10, Polyelectrolyte Producers Group, SNF SAS/European Chemicals Agency (ECHA)

28.1.2012   
            
            
               SK
            
            
               Úradný vestník Európskej únie
            
            
               C 25/45
            
         
      Odvolanie podané 6. decembra 2011: Polyelectrolyte Producers Group, SNF SAS proti uzneseniu Všeobecného súdu (siedma rozšírená komora) z 21. septembra 2011 vo veci T-268/10, Polyelectrolyte Producers Group, SNF SAS/European Chemicals Agency (ECHA)
      (Vec C-625/11 P)
      (2012/C 25/83)
      Jazyk konania: angličtina
      
         Účastníci konania
      
      
         Odvolatelia: Polyelectrolyte Producers Group, SNF SAS (v zastúpení: K. Van Maldegem, R. Cana, avocats)
      
         Ďalší účastníci konania: Európska chemická agentúra (ECHA), Holandské kráľovstvo, Európska komisia
      
         Návrhy odvolateľov
      
      
                  —
               
               
                  zrušiť uznesenie Všeobecného súdu vo veci T-268/10 a
               
            
                  —
               
               
                  zrušiť rozhodnutie Európskej chemickej agentúry („ECHA“), ktoré identifikuje akrylamid ako látku spĺňajúcu kritéria stanovené v článku 57 nariadenia (ES) č. 1907/2006 (1) o registrácii, hodnotení, autorizácii a obmedzovaní chemických látok v súlade s článkom 59 nariadenia č. 1907/2006 a následne zaraďuje akrylamid od 30. marca 2010 na zoznam látok podľa článku 59 nariadenia 1907/2006, alebo
               
            
                  —
               
               
                  alternatívne vrátiť vec Všeobecnému súdu, aby rozhodol o žalobe odvolateľov a
               
            
                  —
               
               
                  zaviazať žalovanú na náhradu všetkých trov tohto konania (vrátane trov konania pred Všeobecným súdom).
               
            
         Odvolacie dôvody a hlavné tvrdenia
      
      Odvolatelia uvádzajú, že zamietnutím ich žaloby o neplatnosť voči rozhodnutiu ECHA, ktoré identifikuje akrylamid ako látku spĺňajúcu kritéria stanovené v článku 57 nariadenia 1907/2006 v súlade s článkom 59 nariadenia 1907/2006 a následne zaraďuje akrylamid od 30. marca 2010 na zoznam látok podľa článku 59 nariadenia 1907/2006, Všeobecný súd porušil právo Únie. Odvolatelia najmä uvádzajú, že Všeobecný súd sa dopustil mnohých chýb pri jeho výklade skutkového stavu a právneho rámca uplatniteľného na situáciu odvolateľov. Z toho vyplynulo množstvo nesprávnych právnych posúdení, ktorých sa dopustil, najmä:
      
                  —
               
               
                  jeho výklad a uplatnenie článku 102 ods. 1 rokovacieho poriadku a judikatúry o počítaní časových lehôt a
               
            
                  —
               
               
                  jeho záver, že žaloba odvolateľov o neplatnosť rozhodnutia ECHA, ktoré identifikuje akrylamid ako látku spĺňajúcu kritéria stanovené v článku 57 nariadenia 1907/2006 v súlade s článkom 59 nariadenia 1907/2006 a následne zaraďuje akrylamid od 30. marca 2010 na zoznam látok podľa článku 59 nariadenia 1907/2006, je neprípustná.
               
            Z týchto dôvodov odvolatelia uvádzajú, že rozhodnutie Všeobecného súdu vo veci T-268/10 by malo byť zrušené a rozhodnutie ECHA, ktoré identifikuje akrylamid ako látku spĺňajúcu kritéria stanovené v článku 57 nariadenia 1907/2006 v súlade s článkom 59 nariadenia 1907/2006 a následne zaraďuje akrylamid od 30. marca 2010 na zoznam látok podľa článku 59 nariadenia 1907/2006, by malo byť zrušené.
      
         (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, s. 1).